REPUBLIKA HRVATSKA Razina: 23

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

Matični broj: 02690314

Ivana Pavla II 46

23 233 Privlaka OIB: 86291327705

Šifra djelatnosti: 8411

**BILJEŠKE UZ KONSOLIDIRANA IZVJEŠĆA ZA RAZDOBLJE**

1. **siječnja do 31. prosinca 2019.g.**

Proces konsolidacije u 2019. godini provodi se prema određenim postupcima i načelima koji su u sustavu proračuna propisani Zakonom o proračunu (NN br. 87/08, 136/12 i 15/15), Pravilnikom o proračunskom računovodstvu i računskom planu (NN br. 124/14, 115/15, 87/16 i 3/18) te Pravilnikom o financijskom izvještavanju u proračunskom računovodstvu (NN br. 3/15, 93/15, 135/15, 2/17, 28/17 i 112/18).

U konsolidiranom financijskom izvještaju prikazuje se poslovanje općine Privlaka zajedno sa njenim korisnikom dječjim vrtićom Sabunić na način da se sagledaju kao jedna jedinstvena cjelina.

1. **BILJEŠKE UZ IZVJEŠTAJ O PRIHODIMA I RASHODIMA , PRIMICIMA I IZDACIMA (Obrazac: PR-RAS)**
   1. **Ukupno ostvareni prihodi i primici**

Ukupno ostvareni konsolidirani prihodi i primici (AOP 629) u ovom izvještajnom razdoblju iznose 16.717.981 kn što je za 21,6% više u odnosu na prethodnu godinu, a odnose se na prihode poslovanja u iznosu od 16.540.373 kn i prihode od prodaje nefinancijske imovine ostvareni u iznosu od 177.608 kn.

Prihodi poslovanja općine Privlaka konsolidirani s prihodima poslovanja proračunskog korisnika dječjeg vrtića Sabunić (AOP 001) ostvareni u izvještajnom razdoblju iznose 16.540.373 kn što je 20,9% više u odnosu na prethodnu proračunsku godinu.

Ostvareni prihodi poslovanja proračunskog korisnika Dječjeg vrtića Sabunić iznose 723.567 kn što iznosi 4,37% od ukupno ostvarenih konsolidiranih prihoda poslovanja općine Privlaka za izvještajno razdoblje. Iz prihoda su kroz konsolidaciju eliminirani prihodi vrtića za doznačena sredstva općine za plaće i putne troškove u iznosu 555.423 kn, veza podskupina računskog plana proračunskog računovodstva 671/367 (AOP 131).

Prihodi koje je proračunski korisnik ostvario obavljanjem poslova na tržištu odnose se na ostale nespomenute prihode (AOP 116) a ostvareni su u iznosu od 149.100 kn te se odnose na participacije roditelja i predstavljaju njegov najznačajniji prihod.

Najznačajnija odstupanja u ovom izvještajnom razdoblju u odnosu na prethodno razdoblje odnose se na:

**- pomoći proračunskim korisnicima iz proračuna koji im nije nadležan (AOP 063)** ostvarene su u iznosu od 9.040,00 kn a odnose se na tekuće donacije Ministarstva znanosti i obrazovanja dječjem vrtiću Sabunić za djecu predškolske dobi u iznosu od 3.440,00 kn te za djecu s poteškoćama u razvoju u iznosu od 5.600,00 kn;

- **ostali nespomenuti prihodi (AOP 116 )** ostvareni su u iznosu od 393.398 kn te su manji za 32,8 % u odnosu na prethodnu godinu budući da je u prethodnoj godini ostvaren prihod od legalizacije zemljišta kod općine Privlaka kojeg u ovoj godini nije bilo, dok se kod proračunskog korisnika odnose se na prihode doznačene na ime sufinanciranja cijene vrtića i sufinanciranja autobusa za prijevoz djece koji su ostvareni u iznosu od 149.100 kn što je za 4,3% više u odnosu na prethodnu godinu;

**- donacije od pravnih i fizičkih osoba izvan općeg proračuna (AOP 127)** odnose se na prihode doznačene na ime tekuće donacije fizičkih osoba dječjem vrtiću Sabunić u iznosu od 7.000,00 kn i na tekuću donaciju TZ Privlaka u iznosu od 3.000,00 kn, te su veći za 150% u odnosu na prethodnu 2018. godinu.

* 1. **Ukupno ostvareni rashodi i izdaci**

Ukupno ostvareni konsolidirani rashodi i izdaci (AOP 630) u ovom izvještajnom razdoblju iznose 17.236.803 kn što je za 3,2% manje u odnosu na prethodnu godinu te se odnose na rashode poslovanja i na rashode za nabavu nefinancijske imovine.

Rashodi poslovanja općine Privlaka konsolidirani s rashodima poslovanja proračunskog korisnika (AOP 148) u ovom izvještajnom razdoblju iznose 15.141.746 kn što je za 24,4% više u odnosu na prethodnu godinu. Rashodi poslovanja proračunskog korisnika Dječjeg vrtića Sabunić iznose 705.712 kn to iznosi 4,66% od ukupno ostvarenih konsolidiranih rashoda poslovanja.

Najznačajnija odstupanja u ovom izvještajnom razdoblju u odnosu na prethodno razdoblje odnose se na:

**- rashodi za zaposlene (AOP 149)** koji su u ovom izvještajnom razdoblju ostvareni u iznosu od 1.805.797 kn što je za 15,2% manje u odnosu na prethodnu godinu. Navedeni rashodi dječjeg vrtića Sabunić ostvareni su u iznosu od 493.76,47 kn te su manji u odnosu na prethodnu godinu za 3,8% budući da je jedna djelatnica na porodiljnom dopustu, dok su kod općine Privlaka ostvareni u iznosu od 1.311.820 kn što je također manje u odnosu na prethodnu godinu budući da su u prethodnoj godini isplaćene otpremnine dvojici djelatnika kao i jubilarne nagrade;

**- naknade troškova zaposlenima (AOP 161 )** ostvareni su u iznosu od 56.670 kn što je za 10,3 % više u odnosu na prethodnu godinu jer je bio znatno veći broj službenih putovanja kao i stručnog usavršavanja zaposlenika kako kod općine Privlaka tako i kod proračunskog korisnika;

- **rashodi za usluge (AOP 174)** ostvareni su u iznosu od 8.843.287 kn što je 19,8% više u odnosu na prethodnu godinu. Najznačajnija odstupanja kod općine Privlaka i proračunskog korisnika odnose se na usluge telefona i pošte, te na zdravstvene i veterinarske usluge kod proračuna iz razloga što je veći broj djelatnika koristio svoje pravo na sistematski pregled;

- **naknade troškova osobama izvan radnog odnosa (AOP 184)** ostvareni su u iznosu od 23.784 kn što je 178,4% više u odnosu na prethodnu godinu budući da je primljena djelatnica na Stručno osposobljavanje u sklopu mjera Zavoda za zapošljavanje kod općine Privlaka te također kod proračunskog korisnika dječjeg vrtića Sabunić.

Konsolidirani rashodi za nabavu nefinancijske imovine ostvareni su u iznosu od 2.095.057 kn (AOP 341) što je 59,3 % manje u odnosu na 2019. godinu.

Rashodi za nabavu nefinancijske imovine proračunskog korisnika Dječjeg vrtića Sabunić iznose 2.962 kn a odnose se na nabavu računala za potrebe dječjeg vrtića Sabunić dok se iznos od 2.092.094 kn odnosi na rashode općine Privlaka koji se odnose na rashode za nabavu neproizvedene dugotrajne imovine u iznosu od 288.250 kn a odnose se rekonstrukciju prostora Dječjeg vrtića „Sabunić“, te na rashode za nabavu proizvedene dugotrajne imovine koji su ostvareni u iznosu od 1.803.844 kn.

**Izdataka za financijsku imovinu i otplate zajmova (AOP 518)** u 2019. godini nije bilo.

Općina je evidentirala rashode koji se odnose na proračunskog korisnika u ukupnom iznosu od 555.423 kn od čega je doznačila vrtiću ukupan iznos od 555.423 kn, navedeni iznos je u konsolidiranom financijskom izvješću eliminiran, veza podskupina računskog plana proračunskog računovodstva 671/367 (AOP 234).

1. **BILJEŠKE UZ BILANCU (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 112/18) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

Tablica 1: Popis ugovornih odnosa i slično koji uz ispunjenje određenih uvjeta, mogu postati obveza ili imovina



Popis ugovornih odnosa i slično koji uz ispunjenje određenih uvjeta, mogu postati obveza ili imovina identičan je izvješću koje je dostavila općina Privlaka budući da proračunski korisnik nema knjiženja po osnovi istih.

Evidencijom izvanbilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana/primljena jamstva – zadužnice kao instrumenti osiguranja plaćanja koje na dan 31.12.2019. godine iznose 3.120.000,00 kn

Tablica 2: Popis sudskih sporova u tijeku



Popis sudskih sporova u tijeku identičan je izvješću koje je dostavila općina Privlaka budući da proračunski korisnik nema knjiženja po osnovi istih.

Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2019. godine iznose 23.524.260,12 kn.

U bilanci je iskazano konsolidirano stanje imovine (nefinancijske i financijske) u iznosu od 62.425.042 kn koje je veće u odnosu na početno stanje za 34,9% kao i stanje obveza (obveze i vlastiti izvori sredstava) također u iznosu od 62.425.042 kn.

Konsolidiran izvještaj Bilanca se radio na način da su se zbrojile sve stavke na AOP-ima kod financijskog izvještaja razine 22 sa financijskim izvještajem razine 21.

**Materijalna imovina – prirodna bogatstva (AOP 004)** u izvještajnom razdoblju iznosi 43.836.722 kn što je 45,1 % više u odnosu na početak godine te se odnosi materijalnu imovinu općine Privlaka koja je temeljem procijenjene vrijednosti unesena u poslovne knjige;

**Financijska imovina (AOP 063)** iznosi 18.588.320 kn te je u odnosu na početak proračunske godine na kraju 2019. godini došlo do povećanja financijske imovine za 15,7 % u odnosu na početak godine. Od navedenog konsolidiranog iznosa financijske imovine iznos od 57.265 kn se odnosi na dječji vrtić Sabunić koji bilježi povećanje od 60,2 % u odnosu na početak godine.

**Ostala potraživanja (AOP 080)** nema u odnosu na 2018.g. budući da su se potraživanja od HZZO za bolovanje preko 42 dana koja se odnose na dječji vrtić Sabunić naplatila.

**Višak prihoda poslovanja (AOP 233)** iznosi 10.018.539 kn od čega je dječji vrtić Sabunić ostvari višak prihoda od 17.856 kn što iznosi 1,78% od ukupnog konsolidiranog iznosa;

**Manjak prihoda od nefinancijske imovine (AOP 238)** iznosi 1.663.357 kn od kojeg se iznos od 33.115 kn odnosi na manjak prihoda od nefinancijske imovine dječjeg vrtića Sabunić što čini 1,99 % konsolidiranog iznosa navedenog manjak.

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac: RAS-funkcijski)**

U ovom obrascu evidentirani su rashodi po svojoj namjeni. Plaćanje prema proračunskim korisnicima eliminirana su iz ovog izvještaja kad se radio izvještaj samo za općinu Privlaka. Kod konsolidiranog izvještaja rashodima općine Privlaka pridodani su rashodi proračunskog korisnika Dječjeg vrtića Sabunić (AOP 112) predškolsko obrazovanje u iznosu od 728.674 kn.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (Obrazac: P-VRIO)**

Proračunski korisnik nije imao podataka na obrascu P-VRIO tako da je konsolidirani obrazac istovjetan obrascu koji je dostavila općina Privlaka (razina 22).

1. **BILJEŠKE UZ IZVJEŠTAJ O OBVEZAMA (Obrazac: Obveze)**

U procesu konsolidacije istovrsne stavke Izvještaja o obvezama proračuna zbrajaju se sa odgovarajućim stavkama iz Izvještaja o obvezama proračunskih korisnika.

Konsolidirane obveze na kraju izvještajnog razdoblja (AOP 036) iznose 855.493 kn i za 630.263 kn su manje u odnosu na stanje obveza na početku izvještajnog razdoblja. Od ukupno ostvarenih obveza dospjele obveze iznose 70 kn i odnose se na obveze proračunskog korisnika Dječji vrtić Sabunić, dok nedospjele obveze iznose 855.423 kn od kojih se iznos od 51.974 kn odnosi na Dječji vrtić Sabunić što čini 6,07% ukupno ostvarenih nedospjelih obveza.

Osoba za kontaktiranje:

Katarina Šango, struč.spec.oec

Telefon: 023 366 628

Zakonski predstavnik:

Gašpar Begonja, dipl. ing.

Privlaka, 26. veljače 2020. godine